K'RANT: Maar die verkeersman verseg om te skryf
Maar die verkeersman verseg om te skryf
PIET ROODT skryf: Ek lees Piet Ebersöhn se storie oor Oggendblad se vrot karre. Die Transvaler se vloot was ook maar vodde. Ek en Jannie Herbst is eendag Ermelo toe gestuur vir ʼn storie en ons ry in daglig. Met die terugkom die aand, werk net die Volkswagen se parkeerligte. Ons is woedend oor die toestand van die motor, maar kan nie anders nie as om aan te sukkel in die halfdonkerte.
Ons hoop en bid heelpad ʼn verkeersman wil ons voorkeer en ʼn yslike boete gee, maar
hoewel ons by ʼn hele paar verby is, steur hulle hul nie aan ons nie. Ons maak eers ʼn draai in Alberton waar Jannie gebly het en op pad terug na Die Transvaler se kantoor in Braamfontein, net buite Alberton, trek ʼn Albertonse verkeersman ons van die pad af.
In die proses sweer ons wraak en sê hy moet die motor sommer van die pad skrap en ʼn woeste boete gee.
Maar toe die man by ons kom, groet hy van ver af toe hy Jannie herken. En daar weier hy om ‘n kaartjie vir sy pel uit te skryf – al smeek ons hom!
PIET skryf ook: Ek sien gewese Perskorkollegas is nogal baie uitgesproke oor die ou Voortrekkerpers se direksie se benepenheid en suinigheid. Dit laat my dink aan die dag toe ek en Jannie Herbst ʼn storie moes doen nadat die Natalspruit by Alberton sy walle oorstroom het.
Iemand het in die proses weggespoel en ons het saam met die polisie na die lyk gesoek. Toe beland ek met my splinternuwe blou dubbelborspak binne in die water.
Terug op kantoor het ek ʼn ernstige pleidooi gelewer dat ek vir die yslike skade vergoed moes word, maar oom Hennie Kotzé het my saak eenvoudig afgelag.
Fotodag 19: Die H in Boer
Ouderdom ʼn kwessie in Perskordireksie
Ivanoff-spotprente dalk heelwat werd
Reünie is vanjaar op 30 Maart
As jy met ʼn tornado trou, waardeer jy die windsti...
Nog Ivanoffs te koop
K’rant kry nuwe mederedakteur
† Fanie van Niekerk oorlede
Kanniedood fnuik eliminering
Pas getroud en platsak maak hulle houtwerkers
† Sandra Burger oorlede
Sandra Burger: die reëlings
Fotodag 20: Bekende rugkante
As ʼn storie nie ʼn storie is nie
Fanie was altyd aan die werk
‘Hier’s ek, Piet’
Jan was professor in Amerika
ʼn Ope vraag
The little girl that God sent
‘Ek beleef ‘n wondergenesing’
Groot persname en goeie tye onthou
Dié slag hét die Peugeot gebrand!
Oggendkoffie by Central Cafe